
In ciertis bandis de Europe (p.e. Ingletiere) la privatizazion des tieris comunáls e je stade la 
premesse e la cundizion de formazion dal müt di produzion capitalistic, de bande di une 
borghesie rurál, ancje di origjin aristocratiche, vierte ae rivoluzion industriál. 


? Ise stade privatizazion des tieris comunáls in Friül? 


| Lis tieris comunáls a forin privatizadis ancje in Friül, sot la Republiche di Vignesie. 

Il prin drecret di privatizazion al fo dal 1529, e Gerolamo Priuli al fo il governadór che al varés 
vüt di inviá la privatizazion. 

Al vares vit di gjavâ de possession dai Comuns 1/3 des teris comunis e di passális ae 
Republiche pe vendite ai priváts. 

La definitive privatizazion des tieris comunáls e fo decretade e atuade tra 1646 e 1790, e il 
grues al fo vendüt tra il 1646 e il 1727. 

Su 92.640 h vendüts tai teritoris de Republiche di Vignesie, 53.657 a forin vendüts in Friül. Plui 
dal miec. 

?  Cualis forino lis resons dai decrets di vendite des tieris comunáls de Republiche di 
Vignesie? 


M Forino resons di politiche economiche finalizade al svilup capitalistic dal Friül o resons di 
politiche finanziarie dal stát venezian? 

A forin resons di politiche finanziarie interne dal stát venezian e nuie altri. 

La Republiche di Vignesie e veve bisugne di jentrá cu lis spesis des sós vueris. Massime tal 
1600 e scugni sostignî un grant sfuarg militâr pe vuere di Candie, che po e colà sot dal 
assalt dal Imperi otoman. 

La politiche dal svilup produtîf des campagnis furlanis nol jere mai stát ogjet di sielte politiche. 

? Ce sorte di classis sociáls comprarino lis tieris comunáls privatizadis? 


| A forin i nobii venezians a comprá lis tieris plui buinis: la basse furlane e la part di culine. La 
part miór de tiere furlane e passà ai Mocenigo, ai Corner, ai Molin, ai Bragadin, ai Foscolo, 
ai Vendramin, ai Priuli, ai Loredan. 

Dongje dai nobii, a comprarin ancj e i borghés venezians, marcjadants e professioniscj. 

| venezians a comprarin póc di mancul de metát des tieris comunáls. Il rest lis comprarin nobii 
e borghés furlans. 

Di 173.693 h di proprietát privade tal 1740, 43.985 a jerin de nobiltát furlane (25,196) e 42.630 di 
nobiltát e borghesie veneziane (24,5%). 

? Ce rapresentavino pes comunitàts rurâls lis tieris comunis? Cemút lis dopravino? 


M Lis unitàts di comunitát, lis viciniis, si devin dongje e a nomenavin un dean. A decidevin 
cemút sfrutá il teritori, cemüt distribui lis tieris comunis aes fameis, il gjenar di culturis, i 
timps di aradure e di seseladure. A controlavin il tai dai lens. 

Al veve di sei ecuilibri tra bosc, prát naturál, passon e arát. 

Lis viciniis a vevin di proviodi a tigni lis stradis, i canái e in cierts cás ancje lis fortificazions. Se il 
pés dai oblics al fos cressút, lis viciniis a varessin vüt di vendi part des tieris comunáls. 

A metát dal 1500 la vicinie e jere ancjemò une unitát juridiche fuarte. 

La plui part dai comunái a jerin a prát e passon, pes bestiis dai abitants. Se a vevin pocje tiere e 
a scugnivin paiá lis renditis di chés ai siórs, a podevin contá sui comunái che ur jerin 

assegnáts. 

?  Varessino podüt i contadins miorà la cuantitát e la cualitát de produzion, stant il 
sisteme de vicinie e des tieris comunáls? 


M NO, no saressin riváts par vie des grandis cjamis dai contrats. Plui che tes tieris comunáls 
la cause e jere te rendite signoríl, che no jere doprade par gnovis culturis, e i siórs a 
preferivin sfrutà i contadins. Se mai i siórs a cirivin di doprá lis tieris comunáls pes lór 
bestiis, in vie indirete, cul sisteme de socide, par esempli. 

? Sela privatizazion des tieris comunáls e mena la proletarizazion des campagnis, e la 
formazion di tantis fameis puaris cence sostentament suficient, cuale forie la 
rispueste juridiche, economiche, sociál e politiche a cheste cundizion di 
proletarizazion? 


M La proletarizazion e fo in Ingletiere la cundizion de rivoluzion industriál, parce che lis 
renditis des campagnis a jerin benzá stadis indrecadis pal invistiment di profit. Il contadin 
proletarizát al cjatà vore tes citàts industrializadis. Il possident inglés al veve imparát a sei 
capitalist. 

In Friúl nol sucede nuie di chest. La rendite e restà rendite pal consum e no pal invistiment de 
produzion, ni tes campagnis ni te industrie, a part cualchi ecezion une vore isolade (Linüs). 
Une volte garantide la rendite, il possident des tieris furlanis, furlan o venezian che al fos, 
nol pensave di mudá forme produtive olsant l'invistiment: al preferive il sfrutament dal 
contadin. La forme produtive des campagnis furlanis e restà fisse e compagne par secui a 
dilunc. 

e  Larispueste sociâl e fo la emigrazion; 


e  Larispueste juridiche e fo i contrats par mantignî la rendite; 


*  Larispueste economiche e fo il mantigniment des formis produtivis tradizionáls in funzion 
de rendite signoríl cu la introduzion a miec 1600 de culture de blave, che e garanti la 
alimentazion dai contadins, tant che la popolazion e tornă a cressi triplicade (passe 300 mil 
abitants); 


e  Larispueste politiche e fo che sei la Republiche di Vignesie sei po la Austrie a mantignirin 
i rapuarts feudái, a garantirin la rendite signoríl, no faserin une politiche economiche a pro 
dai contadins. 


La emigrazion e restà la situazion sociál des campagnis furlanis fin ai agns Setante dal 1900. 

? Cuale forie la struturazion des unitáts produtivis che e rispuindeve a chestis sieltis di 
politiche economiche semifeudál? 


| Lis unitáts produtivis a jerin une vore frazionadis. 

| nobii Paciani di Cividát a vevin ae fin dal 1700 340 proprietáts in 46 localitáts diferentis. Lis 
renditis dai Bracá tal 1780 a vignivin di 119 afitancis (58 a devin prodot fis e a jerin 
sparnicadis in 23 pais, 30 a paiavin cuotis fissis in monede e a jerin in 17 país diferents, ...), 
di 83 nivei (distribuits in 36 paîs/zonis), di 17 enfiteusis (su 12 paîs/zonis). E vie indenant ... 

Il frazionament al impedive la incressite produtive e la forme di conduzion capitalistiche, ma al 
garantive la rendite tes formis di sfrutament tradizionál de vore contadine. 

Vin e forment a jerin pe cuote dominicál e ce che al restave dal vin par vendi e vé monede. 


La blave pe alimentazion de famee contadine. 


| olms a jerin ancje par vé legnam d ardi. 


Ciamp di blave E 


Práts naturái-passon 


pe famee 


pal paron 

Par mantigní lis bestiis bisugnave vé práts di jerbe, ma o a vevin di sei tancj práts naturái e 
cjapá tante superficie, o a podevin sei pócs se metúts a cerfoi (práts artificiài a leguminosis). 
Cheste soluzion e domandave invistiment. | parons no volevin fá invistiment. 


| nobii, i eclesiastics e i proprietaris di dirits feudái a vevin dirit al pensionatic, ven a stái a 
podevin puartá di Invier sui cjamps vierts lis pioris che a jerin stadis in mont vie pal Istát. 

Se il contadin al voleve fá passoná lis sós pioris sui siei cjamps, al veve di paiá une cuote a chel 
che al veve dirit di pensionatic. 


Tal 1856 la Austrie e abolì il pensionatic, ma daspò dal versament di une sume di 20 voltis la 
rendite medie anuál di chel dirit. La sume le tiravin für i comuns, che po a tassavin i proprietaris 
dai fonts liberáts. 

